Novial

**Novial** (*nov* + *IAL, International Auxiliari Lingue*) es konstrukteti lingue kreat da Profesore Otto Jespersen, dani linguiste kel had anteim prenda parte in li kreatione de altri konstrukteti lingue, Ido. Lo kread novial kom international auxiliari lingue (IAL), por plufasilifika international komunikatione, ma sin desplasa uli patrial lingues.

Jespersen unesmim introdukted novial in li angli libre *An International Language* ye 1928. Ye 1930 lo publisad multlingual lexike de novial, *Novial Lexike*, kun traduktiones in anglum, fransum e germanum. Plusi modifikationes blid proposi ye li 1930 dekyare, ma after li morio de Jespersen ye 1943, lun uso sesad. Durant li 1990 dekyare novial ha atrakte intereso per li interete, e nun es nombre de useres trans li monde. 

Ye 24 de novembre 2004 li yahoo-grupe *novial-diskusione* blid fonda in li interrete. Depos januare 2006 exista li *Novial Wikipedie* in li interrete.

## Historie
: *Chefi artikle: [[Historie de Novial]]*
### Un International Lingue (1928)
Novial unesmim bli deskripte in li angli libre *An International Language* (1928) da Otto Jespersen. Li unesmi parte del libre diskuse li besono por international auxiliari lingue, li desavantajes de national lingues por ti funktione e komuni objetiones konter konstrukteti international auxiliari lingues. Jespersen anke provise kritikal resense del historie de konstrukteti IALs kun sektiones pri Volapük, Esperanto, Idiom Neutral, Ido, Latino sine Flexione e Occidental (Interlingue). Li autore klarifika ke lo usa li grandi quantitate de plu frui verkes pri li probleme, non solim li anteim mentionat IALs. 

Li duesmi parte de *An International Language* detalim deskripte novial. Alternativi posibli solutiones por problemes in li fonologia, ortografia, gramatike e vokablaro bli konsidera. Li selektiones bli explika per komparo kun national e anteim konstrukteti IALs.

### Novial Lexike (1930)
Kelki chanjos bli introdukte in li lingue kun li publikatione de *Novial Lexike* ye 1930. Inter disi chanjos on trova kelki sufixes kom -*ntia* (konvalescentia, inteligentia, presentia) e -itate (felisitate, sinseritate), e adverbies sin li finale -im (tot nudi, tal-nomat, extrem fasil, bon konstruktet).

### Novialiste (1934)
In maye 1934, Otto Jespersen proposid in lon artikle *Plubonisat Novial* (publisat in li revue *Novialiste*) li adoptione de un »ortografial» novial apud li original fonetikalim skriptet lingue. 

Kom resulte de omni disum me proposi ke on have du formes de novial, usabli segun chaken personal prefero:
# fonetikal novial (FN) kom li tilnun usat, sin c e sin z.
# ortografial novial (ON), kel admise li literes c (kun ç e sc) e z.


Fro 1935 til 1939, Valter Ahlstedt kolaborad in Novialiste. Ye 1937, komisione nomisat Lingual Jurie del Novialistes por plubonisa Novial bli krea, kun Ahlstedt kom sekretario. Pro li influo de Ahlstedt, li nove versione de Novial esed tre proxim a Interlingue. Lon *Gramatike Interlingual* devenid li nov ofisiali gramatike de Novial. Tamen, Ahlstedt chanjad a Interlingua e tum signifikad li fine del lingue, kel esed sin uso til li 1990 dekyare.

### After li morio de Otto Jespersen
In li 1990 dekyare, un nov generatione de novialistes (usoniani studantes e linguistes) publikad *Novial 98* (Novi International Auxiliari Linguum) che interete. Li briti matematikisto James Chandler publikis multi textes in e pri novial

Novial98 have kelki 20 chanjos, diskutet in intereti forume kom li inklusione de w e z, li aditione de -r al infinitives, *ve* bli chanja a *va* e *sta* bli adi por kontinui tempe (me sta lekter).

Tum esed li komenso de novi novialides kom Novial Pro da Marcos Franco, Eurial de B. Phillip Jonsson, NovIALA e Noviali Interlingue Modernizat, adapted li fundi idees de Guisepe Peano e li labore de Otto Jespersen, Edgar de Wahl e Alexander Gode.

Li grupe de diskusione de Yahoo bli fonda ye 2004 e li Wikipedie in Novial esed kreat ye 2006.

### Nunim
Li Esperanto haved sukseso plus kam li Novial ma... ob Jespersen komprenad ante omnes que li Anglum vud es li internationali lingue after li Fransum com tum es nunim?

Ob nur li chanse fad ke lo esed profesor de Anglum?

Quam unque es, li gramatike del Novial es li angli gramatike por li verbes e li novial vordes es konosata pri len radikale en li omne monde. Disu dona novi chanse de sukseso nunim al Novial.

## Gramatike
: *Disi artikle parla pri li gramatike de Novial kel apari in li libre 'An International Language', non pri li modifikationes fat aftru.*

### Alfabete
Li alfabete de Novial did chanja e kelki literes blid adi aftru, kom li litere z.

#### Strese
#### Eufonie

### Substantives
#### Nombre
#### Sexu
#### Neutrum
### Adjektives
### Kasu
### Pronomines

### Verbes
Li verbes nulitem chanja kun persone o nombre. Li maxim parte del tempus, modes e voises bli exprese kun auxiliari verbes presedant li radike del chefi verbe. Li auxiliaris seku li sami ordine de paroles kom li angli equivalenti.

#### Partisipes
#### Infinitive e Imperative
#### Presente e Preterite
#### Future e Konditionale
#### Perfekte e Plusquamperfekte
#### Pasive
#### Non-direkti Parlo
#### Verbal Sisteme

### Afixes
#### Prefixes

#### Sufixes
##### Substantivali sufixes

##### Verbali sufixes

##### Adjektivali sufixes

##### Generali sufixes

##### Nombrali sufixes

##### Adverbial Sufixes

### Partikles
### Prepositiones

### Korelatives

## Literature
Lu non ha exista literature in Novial. Li maxim parte del textus in *[[Novialiste]]* did es debatos pri li lingue.

Otto Jespersen did tradukte *Li Empereren novi vestes* e on pove trova du chapritres tradukdet de *Li Sorsiere de Oz*, fat ye 2005.

Vicente Costalago publisat *Mikri Antologie* li 23 de june 2022.

Kardona Boske did publisa li original rakonte *Li Salvera del Oblivied Lingue* in li jurnale Posta Mundi 42 in li oktobre 2023  e did tradukte *Li Asne e li Farmere* (Fable da Aesop) in Posta Mundi 43 in li marte 2024.

Liste de libres:
* *Novi Ekonomia Sosial*, da J. Barral

Vida anke Liste de literature in Novial.

## Novialides
Novialide esed projektes kel efortad plubonisa Novial.

Fro li komense, Novial ha esed kritikat e li kreere e altri ha probad plubonisa li lingue. Ma in li fine disi projectes blid abadonat da sen kreeres.

Kelki novialides es:
* da li Novial Revisione Komite (a.k.k. "Grupe Novial", "Novial98")
* da James Chandler
* Novial Pro, da Marcos Franco
* Eurial, da B. Phillip Jonsson
* da Jay Bowks
* Proyo, es li maxim developad novialide.
* Reformad Novial, da Vicente Costalago

## Vida anke
*Un International Lingue (1928) Li original angli libre kun novial traduktione (in konstruktione).
*Novial Lexike (1930) Multilingual lexike de novial.
*Komparo inter Novial e Esperanto
*Komparo inter Novial e Ido

## Referenties


## Bibliografia
* Auerbach, Siegfried. 1930. *Pri nommediati derivatione in li internacional lingues* en *A Grammatical Miscellany to Otto Jespersen (on his seventiehn birthday)* Levin + Munksgaard (Copenhague) / George Allen and Unwin (London).
* *Jacob, Henry. 1943. *Otto Jespersen. His Work for an International Auxiliary Language*. International Language (Ido) Society of Great Britain. https://web.archive.org/web/20121102220142/http://www.geocities.com/Athens/Forum/5037/OJ.html (en inglés)
* Jacob, Henry. 1947. *Chapter IV Novial (1928) by Otto Jespersen* en *A Planned Auxiliary Language*. https://web.archive.org/web/20110923032354/http://www.geocities.com/Athens/Forum/5037/nov2.html (en inglés)
* Jespersen, Otto. 1928. *An International Language*. Allen and Unwin, London. https://web.archive.org/web/20040604010207/http://www.geocities.com/Athens/Forum/5037/AIL.html (en inglés)
* Jespersen, Otto. 1930. *Novial Lexique*. Carl Winter's. Heidelberg. http://www.blahedo.org/novial/nl.html (en inglés)
* Jespersen, Otto. 1934. *Plubonisat novial*, en Novialiste N° 1. https://web.archive.org/web/20010601172154/http://www.geocities.com/Athens/Forum/5037/PN.html (en novial)
* Jespersen, Otto. 1937. *Pri reformes in novial*, en Novialiste N° 18 diciembre de 1937. https://web.archive.org/web/20011126121454/http://www.geocities.com/Athens/Forum/5037/Pri.html (en novial)

## Externi linkes
* An International Language: Li 1928 libre da Jespersen kel introdukted novial.
* Novial Lexike: Novial en anglum, fransum e germanum lexike.
* Novial Wiki Book: Novial kursu por komenseres (anglim).
* Novial Discussion Group: Novial diskuse-grupe che Yahoo!
* Kurti deskriptione de 1928 Novial (anglim)
* Kurti deskriptione del 1930 version (anglim)
* Novial '98 
* NOVIAL PRO: A short comparative description (anglim)
* Introdukte a Novial